ਅਜੈ ਬੰਗਾ
ਅਜੈ ਪਾਲ ਸਿੰਘ ਬੰਗਾ (ਜਨਮ 10 ਨਵੰਬਰ 1959) ਇੱਕ ਭਾਰਤੀ ਮੂਲ ਦੇ ਅਮਰੀਕੀ ਕਾਰੋਬਾਰੀ ਹਨ ਜੋ ਕਿ ਇਸ ਵਕਤ ਵਿਸ਼ਵ ਬੈਂਕ ਗਰੁੱਪ ਦੇ ਮੌਜੂਦਾ ਮੁਖੀ ਹਨ ਉਹ ਪ੍ਰਮੁੱਖ ਕ੍ਰੈਡਿਟ ਕਾਰਡ ਕੰਪਨੀ ਮਾਸਟਰਕਾਰਡ ਦੇ ਸਾਬਕਾ ਚੇਅਰਮੈਨ ਅਤੇ ਮੁੱਖ ਕਾਰਜਕਾਰੀ ਅਧਿਕਾਰੀ ਰਹਿ ਚੁਕੇ ਹਨ। 19 ਅਕਤੂਬਰ 2014 ਨੂੰ, ਉਹ ਵੱਕਾਰੀ ਮੈਗਜ਼ੀਨ ਹਾਰਵਰਡ ਬਿਜ਼ਨਸ ਰਿਵਿਊ ਦੁਆਰਾ ਜਾਰੀ ਸਾਲ 2014 ਵਿੱਚ ਵਿਸ਼ਵ ਦੇ 100 ਸਰਵੋਤਮ ਪ੍ਰਦਰਸ਼ਨ ਕਰਨ ਵਾਲੇ ਸੀਈਓਜ਼ ਦੀ ਸੂਚੀ ਵਿੱਚ ਵੀ ਸ਼ਾਮਲ ਸੀ। ਉਹ ਇਸ ਸੂਚੀ 'ਚ 64ਵੇਂ ਸਥਾਨ 'ਤੇ ਹੈ। ਸੂਚੀ ਵਿੱਚ ਸ਼ਾਮਲ ਕਰਨ ਵਾਲਾ ਉਹ ਭਾਰਤੀ ਮੂਲ ਦਾ ਇਕਲੌਤਾ ਵਿਅਕਤੀ ਹੈ। ਅਜੈ ਬੰਗਾ ਨੇ 12 ਅਪ੍ਰੈਲ 2010 ਨੂੰ ਮਾਸਟਰਕਾਰਡ ਦੇ ਸੀਈਓ ਵਜੋਂ ਅਹੁਦਾ ਸੰਭਾਲਿਆ ਸੀ। ਬੰਗਾ ਇਸ ਸਮੇਂ ਜਨਰਲ ਐਟਲਾਂਟਿਕ ਦੇ ਵਾਈਸ ਚੇਅਰਮੈਨ ਹਨ। 

2023 ਵਿਚ ਅਮਰੀਕੀ ਰਾਸ਼ਟਰਪਤੀ ਜੋ ਬਾਈਡਨ ਵੱਲੋ ਸਟਰਕਾਰਡ ਦੇ ਸਾਬਕਾ ਸੀਈਓ ਦਸਤਾਰਧਾਰੀ ਸਿੱਖ ਅਜੈ ਪਾਲ ਸਿੰਘ ਬੰਗਾ ਨੂੰ ਵਿਸ਼ਵ ਬੈਂਕ ਦਾ ਨਵਾਂ ਮੁਖੀ ਨਿਯੁਕਤ ਕੀਤਾ ਗਿਆ ਹੈ।

ਕੈਰੀਅਰ 
ਫਰਵਰੀ 2015 ਵਿੱਚ, ਰਾਸ਼ਟਰਪਤੀ ਬਰਾਕ ਓਬਾਮਾ ਨੇ ਬੰਗਾ ਨੂੰ ਵਪਾਰ ਨੀਤੀ ਅਤੇ ਗੱਲਬਾਤ ਲਈ ਰਾਸ਼ਟਰਪਤੀ ਦੀ ਸਲਾਹਕਾਰ ਕਮੇਟੀ ਦੇ ਮੈਂਬਰ ਵਜੋਂ ਸੇਵਾ ਕਰਨ ਲਈ ਨਿਯੁਕਤ ਕੀਤਾ।

2020 ਦੀਆਂ ਚੋਣਾਂ ਤੋਂ, ਬੰਗਾ ਮੱਧ ਅਮਰੀਕਾ ਲਈ ਸਾਂਝੇਦਾਰੀ ਦੇ ਚੇਅਰਮੈਨ ਵਜੋਂ ਉਪ ਰਾਸ਼ਟਰਪਤੀ ਕਮਲਾ ਹੈਰਿਸ ਦੇ ਬਾਹਰੀ ਸਲਾਹਕਾਰ ਰਹੇ ਹਨ ਜਿੱਥੇ ਉਨ੍ਹਾਂ ਵਪਾਰਕ ਨੇਤਾਵਾਂ ਦੇ ਇੱਕ ਸਮੂਹ ਦੀ ਅਗਵਾਈ ਕੀਤੀ ਹੈ ਜਿਨ੍ਹਾਂ ਨੇ ਉਨ੍ਹਾਂ ਨੂੰ ਅਲ ਸਲਵਾਡੋਰ, ਗੁਆਟੇਮਾਲਾ ਅਤੇ ਹੋਂਡੁਰਾਸ ਵਿੱਚ ਪ੍ਰਸ਼ਾਸਨ ਦੇ ਕੰਮ ਬਾਰੇ ਸਲਾਹ ਦਿੱਤੀ ਹੈ।

23 ਫਰਵਰੀ, 2023 ਨੂੰ, ਬੰਗਾ ਨੂੰ ਰਾਸ਼ਟਰਪਤੀ ਬਾਈਡਨ ਦੁਆਰਾ ਵਿਸ਼ਵ ਬੈਂਕ ਦੀ ਅਗਵਾਈ ਕਰਨ ਲਈ ਨਾਮਜ਼ਦ ਕੀਤਾ ਗਿਆ ਸੀ । 3 ਮਈ, 2023 ਨੂੰ, ਵਿਸ਼ਵ ਬੈਂਕ ਨੇ ਅਜੇ ਬੰਗਾ ਨੂੰ ਇਸਦੇ ਚੌਦਵੇਂ ਪ੍ਰਧਾਨ ਵਜੋਂ ਪੁਸ਼ਟੀ ਕੀਤੀ, ਅਤੇ 2 ਜੂਨ, 2023 ਨੂੰ ਆਪਣਾ ਕਾਰਜਕਾਲ ਸ਼ੁਰੂ ਕੀਤਾ।

ਸਨਮਾਨ 
ਅਜੈ ਪਾਲ ਸਿੰਘ ਬੰਗਾ [16 ਵਿਚ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਤ ਕੀਤਾ ਗਿਆ ਸੀ।

ਹਵਾਲੇ

ਭਾਰਤੀ ਮੂਲ ਦੇ ਅਮਰੀਕੀ ਲੋਕ
ਅਮਰੀਕੀ ਲੋਕ
ਜਨਮ 1956
ਜ਼ਿੰਦਾ ਲੋਕ
ਪੰਜਾਬੀ ਲੋਕ
ਭਾਰਤੀ ਸਿੱਖ
ਅਮਰੀਕੀ ਸਿੱਖ
ਪੰਜਾਬੀ ਮੂਲ ਦੇ ਅਮਰੀਕੀ ਲੋਕ
ਵਿਸ਼ਵ ਬੈਂਕ ਸਮੂਹ ਦੇ ਪ੍ਰਧਾਨ